Nabo så tyve i villa Tirsdag middag så en nabo i Aars, at to unge mennesker var i færd med et indbrud i en villa. Naboen henvendte sig til tyvene, hvorefter de delte sig og stak af. Den ene tyv satte sig ind i en bil, hvor en chauffør ventede. Den anden stak af til fods. Forfulgte tyve i bil Naboen tilkaldte politiet, og kørte selv efter bilen. Han forfulgte den til Nibe, hvor politiet tog over og kunne anholde de to personer i bilen. Måske bag række af indbrud De to anholdte på henholdsvis 22 og 26 år er fra Litauen, og kørte i en engelsk registreret bil. Politiet eftersøger stadig den tredje mand, som stak af til fods i Aars. Indbrudstyvene står måske bag en stribe andre indbrud i Aars. Det vil politiet nu undersøge.

Referat:
Politiet forfulgte i dag to østeuropæiske indbrudstyve, der var på spil i Aars. De står måske bag en række indbrud.